ฮ่องกงทุเลาเดือดนัดชุมนุมอีกวันอาทิตย์นี้
ความวุ่นวายบนเกาะฮ่องกง เขตปกครองพิเศษของจีน กรณีเกิดการเคลื่อนไหวประท้วงต่อต้านร่างกฎหมายส่งผู้ร้ายข้ามแดนให้รัฐบาลจีน จนก่อเกิดการปะทะชุลมุนระหว่างตำรวจกับกลุ่มผู้ประท้วงจำนวนมาก ซึ่งผู้ประท้วงปิดล้อมพื้นที่อาคารรัฐสภาและบางส่วนพยายามบุกเข้าพื้นที่หวงห้ามเมื่อช่วงวันพุธ 12 มิ.ย. ทำให้ตำรวจต้องยิงแก๊สน้ำตาและยิงกระสุนยางเข้าใส่กลุ่มผู้ประท้วง แต่ก็ถูกผู้ประท้วงตอบโต้ขว้างปาขวดน้ำ ก้อนหิน และหยิบฉวยแก๊สน้ำตาขว้างคืนกลับเจ้าหน้าที่ ทำให้สถานการณ์วุ่นวายอย่างมาก โดยมีรายงานผู้ได้รับบาดเจ็บมากกว่า 72 ราย ทั้งกลุ่มผู้ประท้วงและฝ่ายตำรวจ,สถานการณ์เมื่อวันพฤหัสบดี 13 มิ.ย.เริ่มผ่อนคลายลง ตำรวจฮ่องกงเข้าควบคุมพื้นที่ชุมนุมประท้วงส่วนใหญ่ได้แล้ว กลุ่มผู้ชุมนุมซึ่งก่อนหน้านี้มีอยู่จำนวนมากหลายหมื่นคน ลดจำนวนลงเหลือราวไม่กี่พันคน ทั้งสภาพอากาศฝนตกหนักเมื่อช่วงเช้าวันพฤหัสบดี ทำให้แกนนำกลุ่มผู้ประท้วงประกาศนัดรวมตัวกันใหม่ในวันอาทิตย์ 16 มิ.ย. ขณะที่ทางการฮ่องกงเริ่มเปิดพื้นที่การจราจรแล้วบางส่วน แต่ได้เพิ่มมาตรการรักษาความปลอดภัยอย่างเข้มงวด,ก่อนหน้านี้ เมื่อช่วงเช้าวันพุธทางการฮ่องกงตัดสินใจเลื่อนการอภิปรายครั้งที่ 2 ว่าด้วยความพยายามผลักดันอนุมัติร่างกฎหมายส่งตัวผู้ร้ายข้ามแดนให้แก่รัฐบาลจีนแผ่นดินใหญ่ออกไปอย่างไม่มีกำหนด แต่กำหนดการลงมติผ่านร่างกฎหมายฉบับนี้หรือไม่นั้น คาดว่าจะดำเนินการในวันที่ 20 มิ.ย.,ทั้งนี้ ทางการฮ่องกงยังยืนกรานเดินหน้าอนุมัติร่างกฎหมายฉบับนี้ต่อไป ส่วนผู้ประท้วงก็ยืนกรานให้ทางการถอนร่างกฎหมายฉบับนี้ ท่ามกลางกระแสร่วมกดดันทางการฮ่องกงจากทั้งไต้หวัน ซึ่งเรียกร้องทางการฮ่องกงควรเคารพเสียงประชาชน เช่นเดียวกับสหภาพยุโรปออกแถลงแสดงท่าทีเดียวกัน ทำให้รัฐบาลจีนแถลงประณามสหภาพยุโรปกำลังแทรกแซงกิจการภายในของจีน.
สถานการณ์การประท้วงบนเกาะฮ่องกงเริ่มผ่อนคลายลงในวันพฤหัสบดี แต่แกนนำกลุ่มผู้ประท้วงประกาศนัดรวมตัวกันใหม่ในวันอาทิตย์ 16 มิ.ย.นี้
ฮ่องกง,ประท้วง,ส่งผู้ร้ายข้ามแดน,จีน,ชุมนุมใหญ่